Doložka finančných, ekonomických, environmentálnych vplyvov, 
vplyvov na zamestnanosť a podnikateľské prostredie

1.	Odhad vplyvov na verejné financie

	Na základe článku 25 dohovoru sa ustanovuje Fond nehmotného kultúrneho dedičstva pozostávajúci z finančných prostriedkov založených v súlade s finančnými predpismi UNESCO. Článok 26 dohovoru predpokladá plnenie záväzku zmluvných štátov platiť do fondu (bez ohľadu na možnosť dodatočných dobrovoľných príspevkov) najmenej každé dva roky príspevok, ktorý nepresiahne 1% príspevku každého jednotlivého zmluvného štátu do riadneho rozpočtu UNESCO. Vychádzajúc z vkladu SR do UNESCO za rok 2004, ktorý predstavoval 71 698,- USD a 72 993,- EUR, by predpokladaný príspevok do fondu predstavoval každé dva roky sumu približne 50 000,- Sk, ktorá by bola uhrádzaná z rozpočtovej kapitoly Ministerstva kultúry SR. S ohľadom na význam založenia fondu ako prvotného medzinárodného finančného nástroja v tejto oblasti a jeho pozitívny vplyv na ochranu nehmotného kultúrneho dedičstva považujeme túto sumu za primeranú a relatívne nízku. 
Plnenie základných úloh, ktoré vyplývajú z ustanovení dohovoru, je v súčasnosti pokryté v rozpočtoch organizácií podieľajúcich sa na ich plnení. Možno však predpokladať, že zdokonaľovanie ochrany nehmotného kultúrneho dedičstva si do budúcnosti vyžiada zvýšenie nákladov v závislosti od možností štátneho rozpočtu.

2.	Odhad vplyvov na obyvateľstvo, hospodárenie podnikateľskej sféry a iných právnických osôb

	Ratifikáciou dohovoru sa nepredpokladá vplyv na obyvateľov, hospodárenie podnikateľskej sféry a iných právnických osôb.

3.	Odhad vplyvov na životné prostredie

	Ratifikovanie dohovoru nebude mať vplyv na životné prostredie.

4.	Odhad vplyvov na zamestnanosť

	Ratifikovanie dohovoru nebude mať priamy vplyv na zamestnanosť. Pri prípadnom čerpaní finančných prostriedkov na úspešný projekt z Fondu na ochranu nehmotného kultúrneho dedičstva možno rátať s mierne pozitívnym vplyvom na zamestnanosť.

5. 	Odhad vplyvov na podnikateľské prostredie

	Ratifikovanie dohovoru nebude mať vplyv na podnikateľské prostredie.